Skvalán (alebo aj squalane) sa prirodzene vyskytuje v lipidových vrstvách pokožky, zabraňuje transepidermálnej strate vody a obnovuje pružnosť pokožky. Ľudské telo ho v plnej miere tvorí len do 20. roku života, potom rapídne jeho tvorba klesá.
Trstinový skvalán (alebo aj squalane) je jedno z najkvalitnejších a najuniverzálnejších zmäkčovadiel na trhu.
Je to nepolárny, úplne nasýtený a veľmi stabilný uhľovodík, ktorý sa ľahko zabuduje do emulzií a je kompatibilný s väčšinou kozmetických zložiek. Je to vynikajúci hydratant, ktorý udržiava pokožku a vlasy správne hydratované a dodáva pokožke pružnosť.
Má hodvábnu, hladkú a elegantnú textúru, bez mastnoty a ťažkého pocitu, vďaka čomu je ideálny pre výrobky na tvár, ako aj telové mlieka a krémy alebo na použitie ako nosný olej.
Je nerozpustný vo vode a rozpustný v oleji a alkohole.
Všetky dodávané suroviny sú v kozmetickej kvalite, nevhodné na vnútorné použitie.
Stupeň bezpečnosti suroviny podľa EWG: EWG Verified
Viac o tomto produkte si môžete prečítať na našom blogu a návode na použitie.